Salberg kirke

Salberg kirke er en langkirke fra 1715 i Inderøy kommune, Trøndelag fylke.John Røflo. «Salbergkjerka i sagn og soge». I: Årbok for Nord-Trøndelag historielag 1978

Kirka er bygd i tre og har 150 plasser. Den er fredet.

Den eldste sikre dokumentasjon av en kirke på Salberg er fra Aslak Bolts jordebok fra 1432, som nevner Sadulberg Kirche på Røren.Salberg kyrkje, kulturhus i glede og sorg frå 1715; udatert folder utgitt av menighetsrådet ca 1995. I Olav Engelbrektssons jordebok fra 1533 nevnes Saelbergs kirke.
Senere kilder nevner en stavkirke på Salberg.. Middelalderkirken stod til rundt 1644 da det ble bygd til et nytt skip, slik at det gamle skipet ble kor og det gamle koret sakristi. I et kirkeregnskap fra 1700–03 beskrives den daværende kirken som forfallen og oppråtnende. Den nye kirka ble oppført 1713–15 av Simon Paulsen.

Salberg nevnes både på 1500- og 1700-tallet som annekskirke til Sakshaug, hovedkirka i Inderøy.

Kirka har altertavle datert til 1650, med korsfestelse, fotvasking og figurer av Moses og døperen Johannes. Tavla er laget av en anonym bygdekunstner i stilen etter Johan Contrafeier og Johan Bilthugger. Døpefonten har et fat fra tidlig 1700-tall og en fot som ifølge tradisjonen skal ha vært fuglebad i en finere Trondheimshage. Kirka har et udatert epitaf på sørveggen over «Asbjørn Olufsen velbedaget Danemand uti ott og tredive Aar». En skipsmodell som henger i taket er et tredekket krigsskip med 38 kanoner fra tidlig på 1700-tallet.

Kirkeklokkene er fra 1855 og 1977. En eldre klokke som oppbevares i kirka skal være fra 1100-tallet. Kirka fikk sitt første orgel i 1865, og nytt orgel i 1963

 Referanser 

 Eksterne lenker 



Kategori:Kirker i Inderøy
Kategori:Kirker i Stiklestad prosti
Kategori:Religiøse byggverk fra 1715
Kategori:1715 i Norge
Kategori:Kulturminner i Inderøy